Diari Oficial de la Generalitat Valenciana


Sumari del DOGV 6656, del 22-11-2011 (2011/11114)

DECRET 176/2011, de 18 de novembre, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 5 hectàrees i la inclusió de 19,65 hectàrees a la forest d'utilitat pública número 72, denominada Los Altos, pertanyent a l'Ajuntament d'Enguera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11252


Data del document
:   18-11-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Descriptors 

:   * Enguera
    * muntanya de l'estat

DECRET 176/2011, de 18 de novembre, del Consell, pel qual es modifica el Catàleg de Forests d'Utilitat Pública de la Província de València, amb l'exclusió de 5 hectàrees i la inclusió de 19,65 hectàrees a la forest d'utilitat pública número 72, denominada Los Altos, pertanyent a l'Ajuntament d'Enguera. [2011/11720]  
Andrés Gómez Esteve ha sol·licitat l'exclusió de 5 hectàrees de la forest d'utilitat pública número 72 del Catàleg de Forests d'Utilitat Pública de la Província de València, limítrofes amb l'enclavament número 44, i ofereix com a contraprestació 13,0080 hectàrees de terrenys de la seua propietat, de característiques forestals semblants i pertanyents a l'enclavament número 47 de la mateixa forest.  
Per la seua banda, l'Ajuntament d'Enguera, propietari de la forest objecte de la sol·licitud, ha mostrat la seua conformitat d'integrar en la superfície pública de la forest la resta d'aquest últim enclavament, 6,6420 hectàrees, de manera que se suprimeix per complet, i es facilita d'aquesta manera la gestió i la conservació de la forest.  
Com a conseqüència del que s'ha exposat, la Conselleria d'Infraestructures, Territori i Medi Ambient ha instruït l'expedient, de conformitat amb el que disposen els articles 16 i 17 de la Llei 43/2003, de 21 de novembre, de Forests, i els articles 11, 13, 24, 26 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell, en el qual han quedat acreditats els requisits exigits per l'article 16 de l'esmentada Llei 43/2003 per a autoritzar l'exclusió i la permuta d'una part d'una forests catalogada, per la qual cosa escau accedir a la sol·licitud de l'interessat i modificar el Catàleg de Forests d'Utilitat Pública mitjançant l'aprovació del decret pertinent.  
  
Per tot això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 18 de novembre de 2011,  
  
DECRETE  
  
Article 1. Descatalogació dels terrenys sol·licitats  
S'exclou de la forest d'utilitat pública número 72 de la província de València, denominat Los Altos, siti al terme municipal d'Enguera i propietat de l'Ajuntament, el terreny sol·licitat per Andrés Gómez Esteve, de 5 hectàrees, limítrofs amb l'enclavament número 44.   
  
  
Article 2. Autorització de la permuta  
S'autoritza la permuta, acordada entre l'Ajuntament d'Enguera i Andrés Gómez Esteve, d'aquests terrenys per 13,0080 hectàrees pertanyents a aquest últim i integrades en l'enclavat número 47 de la forest.  
  
Article 3. Catalogació dels terrenys oferits  
S'inclou en la forest d'utilitat pública número 72 de la província de València la parcel·la oferida per Andrés Gómez Esteve, com també la resta de l'enclavament número 47, propietat de l'Ajuntament d'Enguera, amb una cabuda de 6,6420 hectàrees.  
  
Article 4. Modificació d'enclavaments  
Se suprimeix l'enclavament número 47, denominat La Fraila.  
L'enclavament número 44, denominat Corral de Tofolillos, passa a tenir una cabuda de 21,80 hectàrees i queda delimitat per les fites que a continuació s'allisten amb les corresponents coordenades X i Y en el sistema de referència UTM, zona 30, European Datum 1950:  
  
  
  
Article 5. Modificació del Catàleg  
Es modifica la inscripció de la forest d'utilitat pública número 72 en el Catàleg de Forests d'Utilitat Pública de la Província de València, que queda de la manera següent:  
  
Número: 72.  
Nom: Los Altos.  
Partit judicial: Xàtiva.  
Terme municipal: Enguera.  
Pertinença: Ajuntament d'Enguera.  
Superfície pública: 7.451,46 hectàrees.  
Enclavats: 2.405,14 hectàrees.  
Superfície total: 9.856,60 hectàrees.  
Límits:  
Nord: termes d'Ayora, Quesa i Bolbaite.  
Est: terme de Chella i forest La Redona del terme municipal d'Enguera i propietat de l'Ajuntament, número 75 del Catàleg.  
  
Sud: termes de Moixent i Vallada.  
Oest: forest Navalón del terme municipal d'Enguera i propietat d'aquest ajuntament, número 74 del catàleg i forest El Coto.  
  
Article 6. Formalització de la permuta  
La permuta ha de ser elevada a escriptura pública, que s'inscriurà en el Registre de la Propietat i de la qual se n'ha de lliurar una còpia autoritzada a la Conselleria d'Infraestructures, Territori i Medi Ambient perquè conste en el Catàleg de Forests d'Utilitat Pública.   
  
Article 7. Replantejament i senyalització  
Andrés Gómez Esteve ha de col·locar i retirar en l'acte de replantejament, a costa seua, les fites que permeten delimitar la forest, d'acord amb l'alçament topogràfic realitzat per a l'expedient i les instruccions que reba de la Direcció Territorial de la Conselleria d'Infraestructures, Territori i Medi Ambient.  
  
Disposició final  
  
Única. Efectes  
Aquest decret produirà efectes des de l'endemà de la publicació en el Diari Oficial de la Comunitat Valenciana.  
Contra aquest decret, les persones interessades poden interposar recurs contenciós administratiu, en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
  
Tot això sense perjudici de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.  
  
Alacant, 18 de novembre de 2011  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS